CELEX: 62016CN0308
Language: sk
Date: 2016-05-30 00:00:00
Title: Vec C-308/16: Návrh na začatie prejudiciálneho konania, ktorý podal Naczelny Sąd Administracyjny (Poľsko) 30. mája 2016 – Kozuba Premium Selection sp. z o. o. so sídlom vo Varšave/Dyrektor Izby Skarbowej w Warszawie

12.9.2016   
            
            
               SK
            
            
               Úradný vestník Európskej únie
            
            
               C 335/32
            
         Návrh na začatie prejudiciálneho konania, ktorý podal Naczelny Sąd Administracyjny (Poľsko) 30. mája 2016 – Kozuba Premium Selection sp. z o. o. so sídlom vo Varšave/Dyrektor Izby Skarbowej w Warszawie
   (Vec C-308/16)
   (2016/C 335/43)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobkyňa a odvolateľka: Kozuba Premium Selection sp. z o. o. so sídlom vo Varšave
   
      Žalovaný a odporca: Dyrektor Izby Skarbowej w Warszawie
   
      Prejudiciálna otázka
   
   Má sa článok 135 ods. 1 písm. j) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že bráni vnútroštátnej právnej úprave [článku 43 ods. 1 bodu 10 Ustawy o podatku od towarów i usług (zákon o zdaňovaní tovarov a služieb) z 11. marca 2004 (Dz. U. č. 54, čiastka 535 v znení zmien a doplnení, ďalej len „zákon o DPH“)], ktorá stanovuje, že dodanie budov, stavieb alebo ich častí je oslobodené od dane, okrem prípadu, ak:
   
               a)
            
            
               sa dodanie uskutoční v rámci prvého obývania alebo pred ním;
            
         
               b)
            
            
               od prvého obývania do okamihu dodania budovy, stavby alebo jej časti uplynuli menej ako 2 roky,
               pričom článok 2 bod 14 zákona o DPH definuje prvé obývanie ako odovzdanie budov, stavieb alebo ich častí do užívania prvému nadobúdateľovi alebo prvému užívateľovi, na základe zdaniteľných úkonov, po tom, čo tieto budovy, stavby alebo ich časti boli:
               
                           a)
                        
                        
                           postavené alebo
                        
                     
                           b)
                        
                        
                           zlepšené, ak výdavky vynaložené v súvislosti so zlepšením v zmysle predpisov o dani z príjmu predstavovali najmenej 30 % pôvodnej hodnoty?
                        
                     
         
      (1)  Ú. v. EÚ L 347, 2006, s. 1